Book of Shu 02

蜀書二　　先主傳第二 Shu Book 2: Biography of the Former Lord

先主姓劉，諱備，字玄德，涿郡涿縣人，漢景帝子中山靖王勝之後也. 勝子貞，元狩六年封涿縣陸城亭侯. 坐酎金失侯，因家焉. 典略曰：備本臨邑侯枝屬也. 先主祖雄，父弘，世仕州郡. 雄舉孝廉，官至東郡範令.

先主少孤，與母販履織席為業. 舍東南角籬上有桑樹生高五丈餘，遙望見童童如小車蓋，往來者皆怪此樹非凡，或謂當出貴人. 漢晉春秋曰：涿人李定雲：「此家必出貴人. 」先主少時，與宗中諸小兒於樹下戲，言：「吾必當乘此羽葆蓋車. 」叔父子敬謂曰：「汝勿妄語，滅吾門也！」年十五，母使行學，與同宗劉德然、遼西公孫瓚俱事故九江太守同郡盧植. 德然父元起常資給先主，與德然等. 元起妻曰：「各自一家，何能常爾邪！」起曰：「吾宗中有此兒，非常人也. 」而瓚深與先主相友. 瓚年長，先主以兄事之. 先主不甚樂讀書，喜狗馬、音樂、美衣服. 身長七尺五寸，垂手下膝，顧自見其耳. 少語言，善下人，喜怒不形於色. 好交結豪俠，年少爭附之. 中山大商張世平、蘇雙等貲累千金，販馬周旋於涿郡，見而異之，乃多與之金財. 先主由是得用合徒眾.

靈帝末，黃巾起，州郡各舉義兵，先主率其屬從校尉鄒靖討黃巾賊有功，除安喜尉. 典略曰：平原劉子平知備有武勇，時張純反叛，青州被詔，遣從事將兵討純，過平原，子平薦備於從事，遂與相隨，遇賊於野，備中創陽死，賊去後，故人以車載之，得免. 後以軍功，為中山安喜尉. 督郵以公事到縣，先主求謁，不通，直入縛督郵，杖二百，解綬系其頸著馬枊，五葬反. 棄官亡命. 典略曰：其後州郡被詔書，其有軍功為長吏者，當沙汰之，備疑在遣中. 督郵至縣，當遣備，備素知之. 聞督郵在傳舍，備欲求見督郵，督郵稱疾不肯見備，備恨之，因還治，將吏卒更詣傳舍，突入門，言「我被府君密教收督郵」. 遂就床縛之，將出到界，自解其綬以系督郵頸，縛之著樹，鞭杖百餘下，欲殺之. 督郵求哀，乃釋去之. 頃之，大將軍何進遣都尉毌丘毅詣丹楊募兵，先主與俱行，至下邳遇賊，力戰有功，除為下密丞. 複去官. 後為高唐尉，遷為令. 英雄記雲：靈帝末年，備嘗在京師，後與曹公俱還沛國，募召合眾. 會靈帝崩，天下大亂，備亦起軍從討董卓. 為賊所破，往奔中郎將公孫瓚，瓚表為別部司馬，使與青州刺史田楷以拒冀州牧袁紹. 數有戰功，試守平原令，後領平原相. 郡民劉平素輕先主，恥為之下，使客刺之. 客不忍刺，語之而去. 其得人心如此. 魏書曰：劉平結客刺備，備不知而待客甚厚，客以狀語之而去. 是時人民饑饉，屯聚鈔暴. 備外禦寇難，內豐財施，士之下者，必與同席而坐，同簋而食，無所簡擇. 眾多歸焉.

袁紹攻公孫瓚，先主與田楷東屯齊. 曹公征徐州，徐州牧陶謙遣使告急於田楷，楷與先主俱救之. 時先主自有兵千餘人及幽州烏丸雜胡騎，又略得饑民數千人. 既到，謙以丹楊兵四千益先主，先主遂去楷歸謙. 謙表先主為豫州刺史，屯小沛. 謙病篤，謂別駕麋竺曰：「非劉備不能安此州也. 」謙死，竺率州人迎先主，先主未敢當. 下邳陳登謂先主曰：「今漢室陵遲，海內傾覆，立功立事，在於今日. 彼州殷富，戶口百萬，欲屈使君撫臨州事. 」先主曰：「袁公路近在壽春，此君四世五公，海內所歸，君可以州與之. 」登曰：「公路驕豪，非治亂之主. 今欲為使君合步騎十萬，上可以匡主濟民，成五霸之業，下可以割地守境，書功於竹帛. 若使君不見聽許，登亦未敢聽使君也. 」北海相孔融謂先主曰：「袁公路豈憂國忘家者邪？塚中枯骨，何足介意. 今日之事，百姓與能，天與不取，悔不可追. 」先主遂領徐州. 獻帝春秋曰：陳登等遣使詣袁紹曰：「天降災沴，禍臻鄙州，州將殂殞，生民無主，恐懼奸雄一旦承隙，以貽盟主日昃之憂，輒共奉故平原相劉備府君以為宗主，永使百姓知有依歸. 方今寇難縱橫，不遑釋甲，謹遣下吏奔告于執事. 」紹答曰：「劉玄德弘雅有信義，今徐州樂戴之，誠副所望也. 」袁術來攻先主，先主拒之於盱眙、淮陰. 曹公表先主為鎮東將軍，封宜城亭侯，是歲建安元年也. 先主與術相持經月，呂布乘虛襲下邳. 下邳守將曹豹反，間迎布. 布虜先主妻子，先主轉軍海西. 英雄記曰：備留張飛守下邳，引兵與袁術戰於淮陰石亭，更有勝負. 陶謙故將曹豹在下邳，張飛欲殺之. 豹眾堅營自守，使人招呂布. 布取下邳，張飛敗走. 備聞之，引兵還，比至下邳，兵潰. 收散卒東取廣陵，與袁術戰，又敗. 楊奉、韓暹寇徐、揚間，先主邀擊，盡斬之. 先主求和於呂布，布其妻子. 先主遣關羽守下邳.

先主還小沛，英雄記曰：備軍在廣陵，饑餓困踧，吏士大小自相啖食，窮餓侵逼，欲還小沛，遂使吏請降布. 布令備還州，並勢擊術. 具刺史車馬童僕，發遣備妻子部曲家屬於泗水上，祖道相樂. 魏書曰：諸將謂布曰：「備數反覆難養，宜早圖之. 」布不聽，以狀語備. 備心不安而求自讬，使人說布，求屯小沛，布乃遣之. 複合兵得萬餘人. 呂布惡之，自出兵攻先主，先主敗走歸曹公. 曹公厚遇之，以為豫州牧. 將至沛收散卒，給其軍糧，益與兵使東擊布. 布遣高順攻之，曹公遣夏侯惇往，不能救，為順所敗，複虜先主妻子送布. 曹公自出東征，英雄記曰：建安三年春，布使人齎金欲詣河內買馬，為備兵所鈔. 布由是遣中郎將高順、北地太守張遼等攻備. 九月，遂破沛城，備單身走，獲其妻息. 十月，曹公自征布，備於梁國界中與曹公相遇，遂隨公俱東征. 助先主圍布於下邳，生禽布. 先主複得妻子，從曹公還許. 表先主為左將軍，禮之愈重，出則同輿，坐則同席. 袁術欲經徐州北就袁紹，曹公遣先主督硃靈、路招要擊術. 未至，術病死.

先主未出時，獻帝舅車騎將軍董承臣松之案：董承，漢靈帝母董太后之侄，於獻帝為丈人. 蓋古無丈人之名，故謂之舅也. 辭受帝衣帶中密詔，當誅曹公. 先主未發. 是時曹公從容謂先主曰：「今天下英雄，唯使君與操耳. 本初之徒，不足數也. 」先主方食，失匕箸. 華陽國志雲：于時正當雷震，備因謂操曰：「聖人雲'迅雷風烈必變'，良有以也. 一震之威，乃可至於此也！」遂與承及長水校尉種輯、將軍吳子蘭、王子服等同謀. 會見使，未發. 事覺，承等皆伏誅. 獻帝起居注曰：承等與備謀未發，而備出. 承謂服曰：「郭多有數百兵，壞李傕數萬人，但足下與我同不耳！昔呂不韋之門，鬚子楚而後高，今吾與子由是也. 」服曰：「惶懼不敢當，且兵又少. 」承曰：「舉事訖，得曹公成兵，顧不足邪？」服曰：「今京師豈有所任乎？」承曰：「長水校尉種輯、議郎吳碩是我腹心辦事者. 」遂定計.

先主據下邳. 靈等還，先主乃殺徐州刺史車胄，留關羽守下邳，而身還小沛. 胡沖吳曆曰：曹公數遣親近密覘諸將有賓客酒食者，輒因事害之. 備時閉門，將人種蕪菁，曹公使人闚門. 既去，備謂張飛、關羽曰：「吾豈種菜者乎？曹公必有疑意，不可複留. 」其夜開後柵，與飛等輕騎俱去，所得賜遺衣服，悉封留之，乃往小沛收合兵眾. 臣松之案：魏武帝遣先主統諸將要擊袁術，郭嘉等並諫，魏武不從，其事顯然，非因種菜遁逃而去. 如胡沖所雲，何乖僻之甚乎！東海昌霸反，郡縣多叛曹公為先主，眾數萬人，遣孫乾與袁紹連和，曹公遣劉岱、王忠擊之，不克. 五年，曹公東征先主，先主敗績. 魏書曰：是時，公方有急於官渡，乃分留諸將屯官渡，自勒精兵征備. 備初謂公與大敵連，不得東，而候騎卒至，言曹公自來. 備大驚，然猶未信. 自將數十騎出望公軍，見麾旌，便棄眾而走. 曹公盡收其眾，虜先主妻子，並禽關羽以歸.

先主走青州. 青州刺史袁譚，先主故茂才也，將步騎迎先主. 先主隨譚到平原，譚馳使白紹. 紹遣將道路奉迎，身去鄴二百里，與先主相見. 魏書曰：備歸紹，紹父子傾心敬重. 駐月餘日，所失亡士卒稍稍來集. 曹公與袁紹相拒於官渡，汝南黃巾劉辟等叛曹公應紹. 紹遣先主將兵與辟等略許下. 關羽亡歸先主. 曹公遣曹仁將兵擊先主，先主還紹軍，陰欲離紹，乃說紹南連荊州牧劉表. 紹遣先主將本兵複至汝南，與賊龔都等合，眾數千人. 曹公遣蔡陽擊之，為先主所殺.

曹公既破紹，自南擊先主. 先主遣麋竺、孫乾與劉表相聞，表自郊迎，以上賓禮待之，益其兵，使屯新野. 荊州豪傑歸先主者日益多，表疑其心，陰禦之. 九州春秋曰：備住荊州數年，嘗於表坐起至廁，見髀裏肉生，慨然流涕. 還坐，表怪問備，備曰：「吾常身不離鞍，髀肉皆消. 今不復騎，髀裏肉生. 日月若馳，老將至矣，而功業不建，是以悲耳. 」世語曰：備屯樊城，劉表禮焉，憚其為人，不甚信用. 曾請備宴會，蒯越、蔡瑁欲因會取備，備覺之，偽如廁，潛遁出. 所乘馬名的盧，騎的盧走，墮襄陽城西檀溪水中，溺不得出. 備急曰：「的盧：今日厄矣，可努力！」的盧乃一踴三丈，遂得過，乘浮渡河，中流而追者至，以表意謝之，曰：「何去之速乎！」孫盛曰：此不然之言. 備時羈旅，客主勢殊，若有此變，豈敢晏然終表之世而無釁故乎？此皆世俗妄說，非事實也. 使拒夏侯惇、於禁等於博望. 久之，先主設伏兵，一旦自燒屯偽遁，惇等追之，為伏兵所破.

十二年，曹公北征烏丸，先主說表襲許，表不能用. 漢晉春秋曰：曹公自柳城還，表謂備曰：「不用君言，故為失此大會. 」備曰：「今天下分裂，日尋干戈，事會之來，豈有終極乎？若能應之於後者，則此未足為恨也. 」曹公南征表，會表卒，英雄記曰：表病，上備領荊州刺史. 魏書曰：表病篤，讬國於備，顧謂曰：「我兒不才，而諸將並零落，我死之後，卿便攝荊州. 」備曰：「諸子自賢，君其憂病. 」或勸備宜從表言，備曰：「此人待我厚，今從其言，人必以我為薄，所不忍也. 」臣松之以為表夫妻素愛琮，舍適立庶，情計久定，無緣臨終舉荊州以授備，此亦不然之言. 子琮代立，遣使請降. 先主屯樊，不知曹公卒至，至宛乃聞之，遂將其眾去. 過襄陽，諸葛亮說先主攻琮，荊州可有. 先主曰：「吾不忍也. 」孔衍漢魏春秋曰：劉琮乞降，不敢告備. 備亦不知，久之乃覺，遣所親問琮. 琮令宋忠詣備宣旨. 是時曹公在宛，備乃大驚駭，謂忠曰：「卿諸人作事如此，不早相語，今禍至方告我，不亦太劇乎！」引刀向忠曰：「今斷卿頭，不足以解忿，亦恥大丈夫臨別複殺卿輩！」遣忠去，乃呼部曲議. 或勸備劫將琮及荊州吏士徑南到江陵，備答曰：「劉荊州臨亡讬我以孤遺，背信自濟，吾所不為，死何面目以見劉荊州乎！」乃駐馬呼琮，琮懼不能起. 琮左右及荊州人多歸先主. 典略曰：備過辭表墓，遂涕泣而去. 比到當陽，眾十餘萬，輜重數千兩，日行十餘裏，別遣關羽乘船數百艘，使會江陵. 或謂先主曰：「宜速行保江陵，今雖擁大眾，被甲者少，若曹公兵至，何以拒之？」先主曰：「夫濟大事必以人為本，今人歸吾，吾何忍棄去！」習鑿齒曰：先主雖顛沛險難而信義愈明，勢偪事危而言不失道. 追景升之顧，則情感三軍；戀赴義之士，則甘與同敗. 觀其所以結物情者，豈徒投醪撫寒含蓼問疾而已哉！其終濟大業，不亦宜乎！

曹公以江陵有軍實，恐先主據之，乃釋輜重，輕軍到襄陽. 聞先主已過，曹公將精騎五千急追之，一日一夜行三百餘裏，及於當陽之長阪. 先主棄妻子，與諸葛亮、張飛、趙雲等數十騎走，曹公大獲其人眾輜重. 先主斜趨漢津，適與羽船會，得濟沔，遇表長子江夏太守琦眾萬餘人，與俱到夏口. 先主遣諸葛亮自結於孫權，江表傳曰：孫權遣魯肅吊劉表二子，並令與備相結. 肅未至而曹公已濟漢津. 肅故進前，與備相遇於當陽. 因宣權旨，論天下事勢，致殷勤之意. 且問備曰：「豫州今欲何至？」備曰：「與蒼梧太守（吳臣）〔吳巨〕有舊，欲往投之. 」肅曰：「孫討虜聰明仁惠，敬賢禮士，江表英豪，鹹歸附之，已據有六郡，兵精糧多，足以立事. 今為君計，莫若遣腹心使自結於東，崇連和之好，共濟世業，而雲欲投（吳臣）〔吳巨〕，（臣）是凡人，偏在遠郡，行將為人所並，豈足讬乎？」備大喜，進住鄂縣，即遣諸葛亮隨肅詣孫權，結同盟誓. 權遣周瑜、程普等水軍數萬，與先主並力，江表傳曰：備從魯肅計，進住鄂縣之樊口. 諸葛亮詣吳未還，備聞曹公軍下，恐懼，日遣邏吏於水次候望權軍. 吏望見瑜船，馳往白備，備曰：「何以知（之）非青徐軍邪？」吏對曰：「以船知之. 」備遣人慰勞之. 瑜曰：「有軍任，不可得委署，儻能屈威，誠副其所望. 」備謂關羽、張飛曰：「彼欲致我，我今自結讬於東而不往，非同盟之意也. 」乃乘單舸往見瑜，問曰：「今拒曹公，深為得計. 戰卒有幾？」瑜曰：「三萬人. 」備曰：「恨少. 」瑜曰：「此自足用，豫州但觀瑜破之. 」備欲呼魯肅等共會語，瑜曰：「受命不得妄委署，若欲見子敬，可別過之. 又孔明已俱來，不過三兩日到也. 」備雖深愧異瑜，而心未許之能必破北軍也，故差池在後，將二千人與羽、飛俱，未肯系瑜，蓋為進退之計也. 孫盛曰：劉備雄才，處必亡之地，告急於吳，而獲奔助，無緣複顧望江渚而懷後計. 江表傳之言，當是吳人欲專美之辭. 與曹公戰於赤壁，大破之，焚其舟船. 先主與吳軍水陸並進，追到南郡，時又疾疫，北軍多死，曹公引歸. 江表傳曰：周瑜為南郡太守，分南岸地以給備. 備別立營於油江口，改名為公安. 劉表吏士見從北軍，多叛來投備. 備以瑜所給地少，不足以安民，（後）從權借荊州數郡.

先主表琦為荊州刺史，又南征四郡. 武陵太守金旋、長沙太守韓玄、桂陽太守趙范、零陵太守劉度皆降. 三輔決錄注曰：金旋字元機，京兆人，曆位黃門郎、漢陽太守，徵拜議郎，遷中郎將，領武陵太守，為備所攻劫死. 子禕，事見魏武本紀. 廬江雷緒率部曲數萬口稽顙. 琦病死，群下推先主為荊州牧，治公安. 權稍畏之，進妹固好. 先主至京見權，綢繆恩紀. 山陽公載記曰：備還，謂左右曰：「孫車騎長上短下，其難為下，吾不可以再見之. 」乃晝夜兼行. 臣松之案：魏書載劉備與孫權語，與蜀志述諸葛亮與權語正同. 劉備未破魏軍之前，尚未與孫權相見，不得有此說. 故知蜀志為是. 權遣使雲欲共取蜀，或以為宜報聽許，吳終不能越荊有蜀，蜀地可為己有. 荊州主簿殷觀進曰：「若為吳先驅，進未能克蜀，退為吳所乘，即事去矣. 今但可然贊其伐蜀，而自說新據諸郡，未可興動，吳必不敢越我而獨取蜀. 如此進退之計，可以收吳、蜀之利. 」先主從之，權果輟計. 遷觀為別駕從事. 獻帝春秋曰：孫權欲與備共取蜀，遣使報備曰：「米賊張魯居王巴、漢，為曹操耳目，規圖益州. 劉璋不武，不能自守. 若操得蜀，則荊州危矣. 今欲先攻取璋，進討張魯，首尾相連，一統吳、楚，雖有十操，無所憂也. 」備欲自圖蜀，拒答不聽，曰：「益州民富強，土地險阻，劉璋雖弱，足以自守. 張魯虛偽，未必盡忠於操. 今暴師於蜀、漢，轉運於萬里，欲使戰克攻取，舉不失利，此吳起不能定其規，孫武不能善其事也. 曹操雖有無君之心，而有奉主之名，議者見操失利於赤壁，謂其力屈，無複遠志也. 今操三分天下已有其二，將欲飲馬於滄海，觀兵於吳會，何肯守此坐須老乎？今同盟無故自相攻伐，借樞於操，使敵承其隙，非長計也. 」權不聽，遣孫瑜率水軍住夏口. 備不聽軍過，謂瑜曰：「汝欲取蜀，吾當被發入山，不失信於天下也. 」使關羽屯江陵，張飛屯秭歸，諸葛亮據南郡，備自住孱陵. 權知備意，因召瑜還.

十六年，益州牧劉璋遙聞曹公將遣鍾繇等向漢中討張魯，內懷恐懼. 別駕從事蜀郡張松說璋曰：「曹公兵強無敵於天下，若因張魯之資以取蜀土，誰能禦之者乎？」璋曰：「吾固憂之而未有計. 」松曰：「劉豫州，使君之宗室而曹公之深讎也，善用兵，若使之討魯，魯必破. 魯破，則益州強，曹公雖來，無能為也. 」璋然之，遣法正將四千人迎先主，前後賂遺以巨億計. 正因陳益州可取之策. 吳書曰：備前見張松，後得法正，皆厚以恩意接納，盡其殷勤之歡. 因問蜀中闊狹，兵器府庫人馬眾寡，及諸要害道裏遠近，松等具言之，又畫地圖山川處所，由是盡知益州虛實也. 先主留諸葛亮、關羽等據荊州，將步卒數萬人入益州. 至涪，璋自出迎，相見甚歡. 張松令法正白先主，及謀臣龐統進說，便可於會所襲璋. 先主曰：「此大事也，不可倉卒. 」璋推先主行大司馬，領司隸校尉；先主亦推璋行鎮西大將軍，領益州牧. 璋增先主兵，使擊張魯，又令督白水軍. 先主並軍三萬餘人，車甲器械資貨甚盛. 是歲，璋還成都. 先主北到葭萌，未即討魯，厚樹恩德，以收眾心.

明年，曹公征孫權，權呼先主自救. 先主遣使告璋曰：「曹公征吳，吳憂危急. 孫氏與孤本為脣齒，又樂進在青泥與關羽相拒，今不往救羽，進必大克，轉侵州界，其憂有甚於魯. 魯自守之賊，不足慮也. 」乃從璋求萬兵及資（寶），欲以東行. 璋但許兵四千，其餘皆給半. 魏書曰：備因激怒其眾曰：「吾為益州征強敵，師徒勤瘁，不遑甯居；今積帑藏之財而吝於賞功，望士大夫為出死力戰，其可得乎！」張松書與先主及法正曰：「今大事垂可立，如何釋此去乎！」松兄廣漢太守肅，懼禍逮己，白璋發其謀. 於是璋收斬松，嫌隙始構矣. 益部耆舊雜記曰：張肅有威儀，容貌甚偉. 松為人短小，放蕩不治節操，然識達精果，有才幹. 劉璋遣詣曹公，曹公不甚禮；公主簿楊脩深器之，白公辟松，公不納. 脩以公所撰兵書示松，松宴飲之間一看便闇誦. 脩以此益異之. 璋敕關戍諸將文書勿複關通先主. 先主大怒，召璋白水軍督楊懷，責以無禮，斬之. 乃使黃忠、卓膺勒兵向璋. 先主徑至關中，質諸將並士卒妻子，引兵與忠、膺等進到涪，據其城. 璋遣劉跂、冷苞、張任、鄧賢等拒先主於涪，益部耆舊雜記曰：張任，蜀郡人，家世寒門. 少有膽勇，有志節，仕州為從事. 皆破敗，退保綿竹. 璋複遣李嚴督綿竹諸軍，嚴率眾降先主. 先主軍益強，分遣諸將平下屬縣，諸葛亮、張飛、趙雲等將兵溯流定白帝、江州、江陽，惟關羽留鎮荊州. 先主進軍圍雒；時璋子循守城，被攻且一年.

十九年夏，雒城破，益部耆舊雜記曰：劉璋遣張任、劉跂率精兵拒捍先主於涪，為先主所破，退與璋子循守雒城. 任勒兵出於雁橋，戰複敗. 禽任. 先主聞任之忠勇，令軍降之，任厲聲曰：「老臣終不復事二主矣. 」乃殺之. 先主嘆惜焉. 進圍成都數十日，璋出降. 傅子曰：初，劉備襲蜀，丞相掾趙戩曰：「劉備其不濟乎？拙於用兵，每戰則敗，奔亡不暇，何以圖人？蜀雖社區，險固四塞，獨守之國，難卒並也. 」徵士傅幹曰：「劉備寬仁有度，能得人死力. 諸葛亮達治知變，正而有謀，而為之相；張飛、關羽勇而有義，皆萬人之敵，而為之將：此三人者，皆人傑也. 以備之略，三傑佐之，何為不濟也？」典略曰：趙戩，字叔茂，京兆長陵人也. 質而好學，言稱詩書，愛恤於人，不論疏密. 辟公府，入為尚書選部郎. 董卓欲以所私並充台閣，戩拒不聽. 卓怒，召戩欲殺之，觀者皆為戩懼，而戩自若. 及見卓，引辭正色，陳說是非，卓雖凶戾，屈而謝之遷平陵令. 故將王允被害，莫敢近者，戩棄官收斂之. 三輔亂，戩客荊州，劉表以為賓客. 曹公平荊州，執戩手曰：「何相見之晚也！」遂辟為掾. 後為五官將司馬，相國鍾繇長史，年六十餘卒. 蜀中殷盛豐樂，先主置酒大饗士卒，取蜀城中金銀分賜將士，還其穀帛. 先主複領益州牧，諸葛亮為股肱，法正為謀主，關羽、張飛、馬超為爪牙，許靖、麋竺、簡雍為賓友. 及董和、黃權、李嚴等本璋之所授用也，吳壹、費觀等又璋之婚親也，彭羕又璋之所排擯也，劉巴者宿昔之所忌恨也，皆處之顯任，盡其器能. 有志之士，無不競勸.

二十年，孫權以先主已得益州，使使報欲得荊州. 先主言：「須得涼州，當以荊州相與. 」權忿之，乃遣呂蒙襲奪長沙、零陵、桂陽三郡. 先主引兵五萬下公安，令關羽入益陽. 是歲，曹公定漢中，張魯遁走巴西. 先主聞之，與權連和，分荊州、江夏、長沙、桂陽東屬，南郡、零陵、武陵西屬，引軍還江州. 遣黃權將兵迎張魯，張魯已降曹公. 曹公使夏侯淵、張郃屯漢中，數數犯暴巴界. 先主令張飛進兵宕渠，與郃等戰於瓦口，破郃等，收兵還南鄭. 先主亦還成都.

二十三年，先主率諸將進兵漢中. 分遣將軍吳蘭、雷銅等入武都，皆為曹公軍所沒. 先主次于陽平關，與淵、郃等相拒.

二十四年春，自陽平南渡沔水，緣山稍前，於定軍山勢作營. 淵將兵來爭其地. 先主命黃忠乘高鼓譟攻之，大破淵軍，斬淵及曹公所署益州刺史趙顒等. 曹公自長安舉眾南征. 先主遙策之曰：「曹公雖來，無能為也，我必有漢川矣. 」及曹公至，先主斂眾拒險，終不交鋒，積月不拔，亡者日多. 夏，曹公果引軍還，先主遂有漢中. 遣劉封、孟達、李平等攻申耽於上庸.

秋，群下上先主為漢中王，表於漢帝曰：「平西將軍都亭侯臣馬超、左將軍（領）長史鎮軍將軍臣許靖、營司馬臣龐羲、議曹從事中郎軍議中郎將臣射援、三輔決錄注曰：援字文雄，扶風人也. 其先本姓謝，與北地諸謝同族. 始祖謝服為將軍出征，天子以謝服非令名，改為射，子孫氏焉. 兄堅，字文固，少有美名，辟公府為黃門侍郎. 獻帝之初，三輔饑亂，堅去官，與弟援南入蜀依劉璋，璋以堅為長史. 劉備代璋，以堅為廣漢、蜀郡太守. 援亦少有名行，太尉皇甫嵩賢其才而以女妻之，丞相諸葛亮以援為祭酒，遷從事中郎，卒官. 軍師將軍臣諸葛亮、蕩寇將軍漢壽亭侯臣關羽、征虜將軍新亭侯臣張飛、征西將軍臣黃忠、鎮遠將軍臣賴恭、揚武將軍臣法正、興業將軍臣李嚴等一百二十人上言曰：昔唐堯至聖而四凶在朝，周成仁賢而四國作難，高後稱制而諸呂竊命，孝昭幼沖而上官逆謀，皆馮世寵，藉履國權，窮凶極亂，社稷幾危. 非大舜、周公、硃虛、博陸，則不能流放禽討，安危定傾. 伏惟陛下誕姿聖德，統理萬邦，而遭厄運不造之艱. 董卓首難，蕩覆京畿，曹操階禍，竊執天衡；皇后太子，鴆殺見害，剝亂天下，殘毀民物. 久令陛下蒙塵憂厄，幽處虛邑. 人神無主，遏絕王命，厭昧皇極，欲盜神器. 左將軍領司隸校尉豫、荊、益三州牧宜城亭侯備，受朝爵秩，念在輸力，以殉國難. 睹其機兆，赫然憤發，與車騎將軍董承同謀誅操，將安國家，克寧舊都. 會承機事不密，令操遊魂得遂長惡，殘泯海內. 臣等每懼王室大有閻樂之禍，小有定安之變，趙高使閻樂殺二世. 王莽廢孺子以為定安公. 夙夜惴惴，戰慄累息. 昔在虞書，敦序九族，周監二代，封建同姓，詩著其義，曆載長久. 漢興之初，割裂疆土，尊王子弟，是以卒折諸呂之難，而成太宗之基. 臣等以備肺腑枝葉，宗子籓翰，心存國家，念在弭亂. 自操破於漢中，海內英雄望風蟻附，而爵號不顯，九錫未加，非所以鎮衛社稷，光昭萬世也. 奉辭在外，禮命斷絕. 昔河西太守梁統等值漢中興，限於山河，位同權均，不能相率，咸推竇融以為元帥，卒立效績，摧破隗囂. 今社稷之難，急於隴、蜀. 操外吞天下，內殘群寮，朝廷有蕭牆之危，而禦侮未建，可為寒心. 臣等輒依舊典，封備漢中王，拜大司馬，董齊六軍，糾合同盟，掃滅凶逆. 以漢中、巴、蜀、廣漢、犍為為國，所署置依漢初諸侯王故典. 夫權宜之制，苟利社稷，專之可也. 然後功成事立，臣等退伏矯罪，雖死無恨. 」遂於沔陽設壇場，陳兵列眾，群臣陪位，讀奏訖，禦王冠於先主.

先主上言漢帝曰：「臣以具臣之才，荷上將之任，董督三軍，奉辭於外，不得掃除寇難，靖匡王室，久使陛下聖教陵遲，六合之內，否而未泰，惟憂反側，疢如疾首. 曩者董卓造為亂階，自是之後，群凶縱橫，殘剝海內. 賴陛下聖德威靈，人神同應，或忠義奮討，或上天降罰，暴逆並殪，以漸冰消. 惟獨曹操，久未梟除，侵擅國權，恣心極亂. 臣昔與車騎將軍董承圖謀討操，機事不密，承見陷害，臣播越失據，忠義不果. 遂得使操窮凶極逆，主後戮殺，皇子鴆害. 雖糾合同盟，念在奮力，懦弱不武，歷年未效. 常恐殞沒，孤負國恩，寤寐永歎，夕惕若厲. 今臣群寮以為在昔虞書敦敘九族，庶明勵翼，鄭玄注曰：庶，眾也；勵，作也；敘，次序也. 序九族而親之，以眾明作羽翼之臣也. 五帝損益，此道不廢. 周監二代，並建諸姬，實賴晉、鄭夾輔之福. 高祖龍興，尊王子弟，大啟九國，卒斬諸呂，以安大宗. 今操惡直醜正，寔繁有徒，包藏禍心，篡盜已顯. 既宗室微弱，帝族無位，斟酌古式，依假權宜，上臣大司馬漢中王. 臣伏自三省，受國厚恩，荷任一方，陳力未效，所獲已過，不宜複忝高位以重罪謗. 群寮見逼，迫臣以義. 臣退惟寇賊不梟，國難未已，宗廟傾危，社稷將墜，成臣憂責碎首之負. 若應權通變，以寧靖聖朝，雖赴水火，所不得辭，敢慮常宜，以防後悔. 輒順眾議，拜受印璽，以崇國威. 仰惟爵號，位高寵厚，俯思報效，憂深責重，驚怖累息，如臨于穀. 盡力輸誠，獎厲六師，率齊群義，應天順時，撲討凶逆，以寧社稷，以報萬分，謹拜章因驛上還所假左將軍、宜城亭侯印綬. 」於是還治成都. 拔魏延為都督，鎮漢中. 典略曰：備於是起館舍，築亭障，從成都至白水關，四百餘區. 時關羽攻曹公將曹仁，禽于禁於樊. 俄而孫權襲殺羽，取荊州.

二十五年，魏文帝稱尊號，改年曰黃初. 或傳聞漢帝見害，先主乃發喪制服，追諡曰孝湣皇帝. 是後在所並言眾瑞，日月相屬，故議郎陽泉侯劉豹、青衣侯向舉、偏將軍張裔、黃權、大司馬屬殷純、益州別駕從事趙莋、治中從事楊洪、從事祭酒何宗、議曹從事杜瓊、勸學從事張爽、尹默、譙周等上言：「臣聞河圖、洛書，五經讖、緯，孔子所甄，驗應自遠. 謹案洛書甄曜度曰：'赤三日德昌，九世會備，合為帝際. '洛書寶號命曰：'天度帝道備稱皇，以統握契，百成不敗. '洛書錄運期曰：'九侯七傑爭命民炊骸，道路籍籍履人頭，誰使主者玄且來. '孝經鉤命決錄曰：'帝三建九會備. '臣父群未亡時，言西南數有黃氣，直立數丈，見來積年，時時有景雲祥風，從璿璣下來應之，此為異瑞. 又二十二年中，數有氣如旗，從西竟東，中天而行，圖、書曰'必有天子出其方'. 加是年太白、熒惑、填星，常從歲星相追. 近漢初興，五星從歲星謀；歲星主義，漢位在西，義之上方，故漢法常以歲星候人主. 當有聖主起於此州，以致中興. 時許帝尚存，故群下不敢漏言. 頃者熒惑複追歲星，見在胃昴畢；昴畢為天綱，經曰'帝星處之，眾邪消亡'. 聖諱豫睹，推揆期驗，符合數至，若此非一. 臣聞聖王先天而天不違，後天而奉天時，故應際而生，與神合契. 原大王應天順民，速即洪業，以寧海內. 」

太傅許靖、安漢將軍糜竺、軍師將軍諸葛亮、太常賴恭、光祿勳（黃權）〔黃柱〕、少府王謀等上言：「曹丕篡弑，湮滅漢室，竊據神器，劫迫忠良，酷烈無道. 人鬼忿毒，咸思劉氏. 今上無天子，海內惶惶，靡所式仰. 群下前後上書者八百餘人，咸稱述符瑞，圖、讖明徵. 間黃龍見武陽赤水，九日乃去. 孝經援神契曰'德至淵泉則黃龍見'，龍者，君之象也. 易乾九五'飛龍在天'，大王當龍升，登帝位也. 又前關羽圍樊、襄陽，襄陽男子張嘉、王休獻玉璽，璽潛漢水，伏於淵泉，暉景燭燿，靈光徹天. 夫漢者，高祖本所起定天下之國號也，大王襲先帝軌跡，亦興於漢中也. 今天子玉璽神光先見，璽出襄陽，漢水之末，明大王承其下流，授與大王以天子之位，瑞命符應，非人力所致. 昔周有烏魚之瑞，鹹曰休哉. 二祖受命，圖、書先著，以為徵驗. 今上天告祥，群儒英俊，並進河、洛，孔子讖、記，鹹悉具至. 伏惟大王出自孝景皇帝中山靖王之胄，本支百世，乾祇降祚，聖姿碩茂，神武在躬，仁覆積德，愛人好士，是以四方歸心焉. 考省靈圖，啟發讖、緯，神明之表，名諱昭著. 宜即帝位，以纂二祖，紹嗣昭穆，天下幸甚. 臣等謹與博士許慈、議郎孟光，建立禮儀，擇令辰，上尊號. 」即皇帝位於成都武擔之南. 蜀本紀曰：武都有丈夫化為女子，顏色美好，蓋山精也. 蜀王娶以為妻，不習水土，疾病欲歸國，蜀王留之，無幾物故. 蜀王發卒之武都擔土，於成都郭中葬，蓋地數畝，高十丈，號曰武擔也. 臣松之案：武擔，山名，在成都西北，蓋以乾位在西北，故就之以即阼. 為文曰：「惟建安二十六年四月丙午，皇帝備敢用玄牡，昭告皇天上帝后土神祇：漢有天下，歷數無疆. 曩者王莽篡盜，光武皇帝震怒致誅，社稷複存. 今曹操阻兵安忍，戮殺主後，滔天泯夏，罔顧天顯. 操子丕，載其凶逆，竊居神器. 群臣將士以為社稷墮廢，備宜脩之，嗣武二祖，龔行天罰. 備惟否德，懼忝帝位. 詢于庶民，外及蠻夷君長，僉曰'天命不可以不答，祖業不可以久替，四海不可以無主'. 率土式望，在備一人. 備畏天明命，又懼漢阼將湮於地，謹擇元日，與百寮登壇，受皇帝璽綬. 脩燔瘞，告類於天神，惟神饗祚於漢家，永綏四海！」魏書曰：備聞曹公薨，遣掾韓冉奉書吊，並致賻贈之禮. 文帝惡其因喪求好，敕荊州刺史斬冉，絕使命. 典略曰：備遣軍謀掾韓冉齎書吊，並貢錦布. 冉稱疾，住上庸. 上庸致其書，適會受終，有詔報答以引致之. 備得報書，遂稱制.

章武元年夏四月，大赦，改年. 以諸葛亮為丞相，許靖為司徒. 置百官，立宗廟，祫祭高皇帝以下. 臣松之以為先主雖雲出自孝景，而世數悠遠，昭穆難明，既紹漢祚，不知以何帝為元祖以立親廟. 于時英賢作輔，儒生在宮，宗廟制度，必有憲章，而載記闕略，良可恨哉！五月，立皇后吳氏，子禪為皇太子. 六月，以子永為魯王，理為梁王. 車騎將軍張飛為其左右所害. 初，先主忿孫權之襲關羽，將東征，秋七月，遂帥諸軍伐吳. 孫權遣書請和，先主盛怒不許，吳將陸議、李異、劉阿等屯巫、秭歸；將軍吳班、馮習自巫攻破異等，軍次秭歸，武陵五谿蠻夷遣使請兵.

二年春正月，先主軍還秭歸，將軍吳班、陳式水軍屯夷陵，夾江東西岸. 二月，先主自秭歸率諸將進軍，緣山截嶺，於夷道猇亭猇，許交反. 駐營，自佷山佷，音恆. 通武陵，遣侍中馬良安慰五谿蠻夷，鹹相率回應. 鎮北將軍黃權督江北諸軍，與吳軍相拒於夷陵道. 夏六月，黃氣見自秭歸十餘裏中，廣數十丈. 後十餘日，陸議大破先主軍於猇亭，將軍馮習、張南等皆沒. 先主自猇亭還秭歸，收合離散兵，遂棄船舫，由步道還魚複，改魚複縣曰永安. 吳遣將軍李異、劉阿等踵躡先主軍，屯駐南山. 秋八月，收兵還巫. 司徒許靖卒. 冬十月，詔丞相亮營南北郊於成都. 孫權聞先主住白帝，甚懼，遣使請和. 先主許之，遣太中大夫宗瑋報命. 冬十二月，漢嘉太守黃元聞先主疾不豫，舉兵拒守.

三年春二月，丞相亮自成都到永安. 三月，黃元進兵攻臨邛縣. 遣將軍陳曶音笏. 討元，元軍敗，順流下江，為其親兵所縛，生致成都，斬之. 先主病篤，讬孤於丞相亮，尚書令李嚴為副. 夏四月癸巳，先主殂于永安宮，時年六十三. 諸葛亮集載先主遺詔敕後主曰：「朕初疾但下痢耳，後轉雜他病，殆不自濟. 人五十不稱夭，年已六十有餘，何所複恨，不復自傷，但以卿兄弟為念. 射君到，說丞相歎卿智量，甚大增脩，過於所望，審能如此，吾複何憂！勉之，勉之！勿以惡小而為之，勿以善小而不為. 惟賢惟德，能服於人. 汝父德薄，勿效之. 可讀漢書、禮記，間暇曆觀諸子及六韜、商君書，益人意智. 聞丞相為寫申、韓、管子、六韜一通已畢，未送，道亡，可自更求聞達. 」臨終時，呼魯王與語：「吾亡之後，汝兄弟父事丞相，令卿與丞相共事而已. 」

亮上言於後主曰：「伏惟大行皇帝邁仁樹德，覆燾無疆，昊天不吊，寢疾彌留，今月二十四日奄忽升遐，臣妾號咷，若喪考妣. 乃顧遺詔，事惟大宗，動容損益；百寮發哀，滿三日除服，到葬期複如禮；其郡國太守、相、都尉、縣令長，三日便除服. 臣亮親受敕戒，震畏神靈，不敢有違. 臣請宣下奉行. 」五月，梓宮自永安還成都，諡曰昭烈皇帝. 秋，八月，葬惠陵. 葛洪神仙傳曰：仙人李意其，蜀人也. 傳世見之，雲是漢文帝時人. 先主欲伐吳，遣人迎意其. 意其到，先主禮敬之，問以吉凶. 意其不答而求紙筆，畫作兵馬器仗數十紙已，便一一以手裂壞之，又畫作一大人，掘地埋之，便徑去. 先主大不喜. 而自出軍征吳，大敗還，忿恥發病死，眾人乃知其意. 其畫作大人而埋之者，即是言先主死意.

評曰：先主之弘毅寬厚，知人待士，蓋有高祖之風，英雄之器焉. 及其舉國讬孤於諸葛亮，而心神無貳，誠君臣之至公，古今之盛軌也. 機權幹略，不逮魏武，是以基宇亦狹. 然折而不撓，終不為下者，抑揆彼之量必不容己，非唯競利，且以避害雲爾.